

VLADA REPUBLIKE HRVATSKE

Zagreb, 1. srpnja 2021.

**PREDLAGATELJ:** Povjerenstvo za osiguranje izvoza

**PREDMET:** Godišnje izvješće o radu Povjerenstva za osiguranje izvoza za 2020. godinu

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. Stavka 3. Zakona o vladi Republike Hrvatske („Narodne novine“, br. 150/2011), a u vezi s točkom VIII Odluke o osnivanju Povjerenstva za osiguranje izvoza („Narodne novine“, br. 139/08 i 127/13), Vlada Republike Hrvatske je na sjednici održanoj \_\_\_\_\_\_\_\_\_\_\_ godine donijela

ZAKLJUČAK

Prihvaća se Godišnje izvješće o radu Povjerenstva za osiguranje izvoza za 2020. godinu u tekstu koje je Vladi Republike Hrvatske dostavilo Povjerenstvo za osiguranje izvoza dopisom Klasifikacijska oznaka: OSI-OP/15-02 i Urudžbeni broj: DO-21-66 od 31. svibnja 2021.

Klasa: PREDSJEDNIK

Urbroj: mr. sc. Andrej Plenković

Zagreb, \_\_\_\_\_\_ 2021.

OBRAZLOŽENJE

Poslove osiguranja i reosiguranja izvoza od netržišnih rizika u ime iza račun Republike Hrvatske provodi Hrvatska banka za obnovu **i** razvitak u ulozi izvozno-kreditne institucije, sukladno Zakonu o Hrvatskoj banci za obnovu i razvitak (NN 138/06 i 25/13) i Uredbi o osiguranju izvoza (NN 53/2020).

Povjerenstvo za osiguranje izvoza je tijelo osnovano sukladno Odluci Vlade Republike Hrvatske o osnivanju Povjerenstva za osiguranje izvoza (NN 139/08 i 127/13) s ciljem nadzora provedbe poslova osiguranja izvoza Hrvatske banke za obnovu i razvitak.

Povjerenstvo za osiguranje izvoza zadužena je za:

* davanje mišljenja i prijedloga o općim uvjetima osiguranja izvoza, zaključenju ugovora o osiguranju, isplatama odšteta, premijskim sustavima, klasifikacijama zemalja po rizičnosti i drugim pitanjima iz područja osiguranja izvoza;
* praćenje propisa Europske unije o osiguranju izvoza;
* predlaganje Vladi Republike Hrvatske drugih mjera za poticanje izvoza.

Hrvatska banka za obnovu i razvitak zadužena je za pružanje administrativne **i** tehničke pomoći za rad Povjerenstva za osiguranje izvoza.

Uloga državne izvozno-kreditne institucije je stvaranje konkurentske osnove za izvoznike kroz poticajne mjere koje nisu dostupne na privatnom tržištu izvozno-kreditnog osiguranja, te se poticanje izvoza na ovaj način smatra dozvoljenom državnom potporom.

U okviru poslova osiguranja izvoza, izvoznicima i bankama se nudi niz proizvoda putem kojih im se omogućava naknada štete koju mogu pretrpjeti uslijed nastupa komercijalnih i/ili političkih rizika kod:

* potraživanja nastalih prilikom izvoza roba i usluga;
* kredita odobrenih domaćim ili stranim bankama i poduzećima, a koji su vezani uz financiranje pripreme izvoza **i** izvoza roba i usluga;
* proizvodnje robe za izvoz;
* naplate po izvoznim činidbenim bankarskim garancijama koje prate zaključenje ili izvršenje izvoznih ugovora.

Povjerenstvo za osiguranje izvoza odgovorno je Vladi Republike Hrvatske i o svom radu podnosi godišnje izvješće. Sukladno navedenom predlažemo Vladi Republike Hrvatske usvajanje Zaključka kojim se prihvaća Godišnje izvješće o radu Povjerenstva za osiguranje izvoza za 2020. godinu